Mathieu Herbaut

**Mathieu ”ZywOo” Herbaut** (s. 9. marraskuuta 2000) on ranskalainen *[[Counter-Strike 2]]* -ammattilainen. Hän on edustanut lokakuusta 2018 Team Vitalityä. Hän pelaa joukkuessa AWP-tarkkuuskivääriä.

Herbautia pidetään laajalti *[[Counter-Strike: Global Offensive]]n* kaikkien aikojen parhaimpina pelaajina. Hänet on valittu *Counter-Strikeen* keskittyneen HLTV-sivuston toimesta maailman parhaaksi pelaajaksi vuosina 2019, 2020, 2023 ja 2025. Hän on voittanut ennätykselliset 24 MVP-palkintoa.

## Tausta
Herbautin vanhemmat erosivat hänen ollessaan lapsi, ja hän muutti äitinsä Nathalie Fontainen tämän äidin luokse. Herbaut aloitti tällöin pelaamaan enemmän, ja Fontainen mukaan pelit ovat kuuluneet aina olennaisesti Herbautin elämään. Hän menestyi koulussa hyvin pelaamisesta huolimatta ja tutustui *Counter-Strikeen* 7-vuotiaana isoveljensä kautta. Herbautia pidettiin 15-vuotiaana Ranskan suurimpana *Counter-Strike*-lupauksena, ja häntä kysyttiin maan parhaisiin joukkuesiin.

## Ura
Herbaut edusti ennen Team Vitalityä nevermindiä, E-Corpia, WySixiä ja aAa:ta. Hän lähti aAa:sta lokakuussa 2018 ja liittyi Team Vitalityyn.

### Nousu maailman parhaaksi (2019–2021)
Vitality voitti toukokuussa 2019 cs_summit 4 -turnauksen, ja Herbaut voitti uransa ensimmäisen MVP-palkinnon. Hän oli sekä semifinaalissa että finaalissa ottelun paras pelaaja 1,38 ja 1,44 keskiarvoillaan. Hän sai finaalissa Team Liquidia vastaan ainoana pelaajana yli 40 tappoa. Vitality voitti kesäkuussa Esports Championship Series Season 7 - Finals -turnauksen. Herbaut voitti seuraavan MVP-palkintonsa 1,41 turnauskeskiarvollaan. Hän sai finaalissa Furia Esportsia vastaan 1,81 keskiarvon saatuaan 48 tappoa ja kuoltuaan 20 kertaa. Vitality sijoittui toiseksi ESL One: Cologne 2019:sta heinäkuussa, ja Herbaut valittiin turnauksen arvokkaimmaksi pelaajaksi. Vitality voitti loppuvuodesta EPICENTER 2019 -turnauksen, ja Herbaut voitti turnauksen MVP-palkinnon. Hänet valittiin maailman parhaaksi pelaajaksi ensimmäisenä vuotenaan HLTV Top 20 -listalla.

Vitality sijoittui kesäkuussa 2020 toiseksi BLAST Premier: Spring 2020 European Finals -turnauksesta. Herbaut valittiin turnauksen parhaaksi pelaajaksi. Seuraavan hopeasijoituksensa joukkue sai alle kuukauden päästä pelatusta cs_summit 6 Online: Europe:sta. Herbaut voitti MVP-palkinnon 1,39 turnauskeskiarvollaan. Vitaliy sijoottui toiseksi myös ESL One: Cologne 2020 Online - Europe -turnauksesta elokuussa. Herbaut valittiin turnauksen arvokkaimmaksi pelaajaksi MVP:n 1,30 turnauskeskiarvollaan. Herbaut voitti lokakuussa MVP-palkinnon DreamHack Open Fall 2020:sta. Vitality voitti marraskuussa IEM Beijing-Haidian 2020 Europe -turnauksen, ja Herbaut voitti MVP-palkinnon. Hänet valittiin toistamiseen vuoden parhaaksi pelaajaksi.

Vitality voitti joulukuussa 2021 IEM Winterin, ja Herbaut voitti turnauksen MVP-palkinnon 1,27 turnauskeskiarvollaan. Hän oli sekä pudotuspeleissä että finaalissa ottelun paras pelaaja. Vitality päätti vuoden sijoittuen kolmanneksi BLAST Premier: World Final 2021 -turnauksesta. Herbaut valittiin vuoden toiseksi parhaaksi pelaajaksi.

### Major-mestaruus (2022–2023)
Joukkue sai hopeaa BLAST Premier: Spring Finals 2022 -turnauksesta kesäkuussa. Hän oli välierissä ENCE eSportsia vastaan selvästi turnauksen paras 1,41 keskiarvollaan, mutta sai finaalissa Natus Vincereä vastaan 1,05 keskiarvon, joka jäi kaikille NaVin pelaajille. öVitalityn ainoaksi merkittäväksi turnausvoitoksi vuonna 2022 jäi ESL Pro League Season 16:n voitto lokakuussa.  Herbaut sai turnauksen MVP-tittelin 1,42 turnauskeskiarvollaan. Hän oli kaikissa joukkueen pelaamissa otteluissa sen paras pelaaja ja teki turnauksessa keskimäärin 89,9 vahinkoa kierroksella. Herbaut valittiin vuoden toiseksi parhaaksi pelaajaksi toista kertaa peräkkäin.

Vitality sai ensimmäisen merkittävän voittonsa vuonna 2023 IEM Rio -turnauksesta. Herbaut sai turnauksen MVP:n 1,31 turnauskeskiarvollaan. Hän sai finaalissa Heroicia vastaan 38 tappoa ja kuoli 31 kertaa. Vitalty sai kuuluisuutta voitettuaan viimeisen *Global Offensivessa* pidetyn major-turnauksen, BLAST Paris Majorin toukokuussa GamerLegionia vastaan 2–0. 

Herbaut sai turnauksen MVP-tittelin 1,39 turnauskeskiarvollaan. Hän sai keskimäärin 0,89 tappoa ja kuoli keskimäärin 0,56 kertaa kierroksella. Finaalissa hän oli selvästi ottelun paras 1,54 keskiarvollaan, kun toiseksi parhaana tullut Emil ”Magisk” Reif sai 1,32 keskiarvon. Joukkue voitti elokuussa erittäin merkittävän Gamers8 2023 -turnauksen. Herbaut sai jälleen MVP:n 1,26 turnauskeskiarvollaan ja tehtyään keskimäärin 74,1 vahinkoa kierroksella. Finaalissa ENCE eSportsia vastaan hän sai 66 tappoa ja kuoli 44 kertaa. Hän sai finaalissa kaksi tärkeää kivääreillä saatua kolmen tapon kierrosta. 

Marras-joulukuussa Vitality voitti sekä BLAST Premier: Fall Finalin että BLAST Premier: World Finalin. Herbaut sai molempien turnausten MVP-tittelit 1,35 ja 1,41 turnauskeskiarvoillaan. Herbaut valittiin vuonna 2023 maailman parhaaksi pelaajaksi kolmannen kerran urallaan.

### Nousu MVP-tilastojen ensimmäiseksi (2024–)
Herbaut tuli Vitalityn kanssa sijalle 3.–4. maaliskuussa ensimmäisestä *Counter-Strike 2:ssa* pidetystä major-turnauksesta, PGL Major Copenhagenista. Joukkue sai hopeaa ESL Pro League Season 19 -turnauksesta toukokuussa. Herbaut sai turnauksen MVP-tittelin 1,56 turnauskeskiarvollaan. 

Hän sai finaalissa Mouzia vastaan 41 tappoa ja kuoli 45 kertaa. Joukkue sai niin ikään hopeaa kesäkuussa IEM Dallas 2024 -turnauksesta. Herbautin keskiarvo oli finaalissa G2 Esportsia vastaan joukkueen toisiksi paras 1,15. Herbaut sai uransa 20. MVP-tittelinsä elokuussa, kun Vitality voitti IEM Colognen Natus Vincereä vastaan. Herbaut valittiin vuoden 2024 kolmanneksi parhaaksi pelaajaksi.

Herbaut voitti vuoden 2025 ensimmäisen MVP-palkintonsa voitokkaasta IEM Katowicesta helmikuussa. Hänen turnauskeskiarvonsa oli 1,42, ja hän sai keskimäärin 0,91 tappoa ja kuoli keskimäärin 0,57 kertaa kierroksella. Finaalissa Team Spiritiä vastaan hän sai 1,69 keskiarvon, joka koostui 67 taposta ja 29 kuolemasta. Kyseinen MVP oli Herbautin uran 21:s, jolla hän siirtyi jakamaan Oleksandr ”s1mple” Kostyljevin ennätystä. Vitality voitti maaliskuussa ESL Pro League Season 21 -turnauksen 3–0-karttavoitoin Mouzia vastaan. Herbaut voitti 1,43 turnauskeskiarvollaan MVP-palkinnon ja siirtyi 22:llä palkinnollaan Kostyljevin ohi.

Vitality voitti maaliskuussa 2025 BLAST Open Lisbon -turnauksen, ja Herbaut valittiin sen parhaaksi pelaajaksi. Hän oli sekä semifinaalissa että finaalissa joukkueensa selvästi paras pelaaja. Seuraavassa kuussa Vitality ansaitsi myös IEM Melbournen mestaruuden. Herbautin keskiarvo oli semifinaalissa 1,96 The MongolZia vastaan. Se koostui 38 taposta ja 11 kuolemasta.

Vitality voitti kesäkuussa 2025 BLAST Austin Major -turnauksen, ja Herbaut voitti turnauksen MVP-palkinnon. Tämä oli Herbautin toinen major-voitto BLAST Paris Majorin jälkeen.

Vitality voitti joulukuussa 2025 StarLadder Budapest Major -turnauksen, ja Herbautista tuli ensimmäinen pelaaja, joka on voittanut major-turnauksen MVP-palkinnon kolme kertaa.

## Saavutukset

### HLTV TOP 20

### Muut palkinnot
* 30 Under 30 Europe 2021: Sports & Games / *[[Forbes]]*

### Ennätykset
* Eniten MVP-palkintoja (24)
* Eniten MVP-palkintoja ensimmäiseltä ammattilaisvuodelta (5)
* Eniten ensimmäisiä sijoituksia HLTV TOP 20 -arvioinnissa (3), jaetulla s1mplen kanssa
* Eniten kahdessa parhaassa olevia sijoituksia HLTV TOP 20 -arvioinnissa (5), jaetulla s1mplen kanssa

### MVP
* cs_summit 4
* ECS Season 7 - Finals
* ESL One: Cologne 2019
* DreamHack Masters Malmö 2019
* EPICENTER 2019
* BLAST Premier: Spring 2020 European Finals
* cs_summit 6 Online: Europe
* ESL One: Cologne 2020 Online - Europe
* DreamHack Open Fall 2020
* IEM Beijing-Haidian 2020 Europe
* BLAST Premier: Fall 2020
* IEM Winter 2021
* ESL Pro League Season 16
* IEM Rio 2023
* BLAST.tv Paris Major 2023
* Gamers8 2023
* BLAST Premier: Fall Final 2023
* BLAST Premier: World Final 2023
* ESL Pro League Season 19
* IEM Cologne 2024
* IEM Katowice 2025
* ESL Pro League Season 21
* BLAST Open Lisbon 2025
* IEM Melbourne 2025
* BLAST Austin Major 2025

## Lähteet